# Eskopti Kerne

Eskopti Kerne, anvet eskopti Kemper a-wechoù, anvet Dioecesis Corisopitensis e latin, a oa gwechall unan eus nav eskopti istorel an Iliz katolik roman e Breizh. E Kemper e oa e sez, e Bro-Gerne.
Hervez an hengoun e oa bet diazezet er VI$^{vet}$ kantved gant sant Kaourintin (~460 – ~550), a voe an eskob kentañ e Kemper neuze.
Gant tiriad Bro-Gerne e klote hini an eskopti, war-bouez parrez Magor, a oa un trev eus Koadoud en eskopti Dol.
Er bloaz 1801 e voe kaset eskopti Kemper da get.

## Istor

Er Grennamzer e oa rannet eskopti Kerne etre daou zeandi : hini Kerne ha hini Poc'her. E chabistr an eskopti e oa un arc'hdiagon e penn pep deandi, ur c'hiniad (ur c'haner e penn ul laz) ha trizek chaloni — unan anezho o vezañ teologel, da lavaret eo e oa karget da gelenn ha da brezeg ar relijion ; un teñzorer a oa ivez.
Bihan e oa domani eskopti Kerne e dugelezh Breizh ; an eskob a rene war 25 parrez, war maner Menescop e Ploudiern, war div vereuri, war un nebeud fornioù, meilhoù ha pradeier.
E 1791, bloaz goude embannadur al lezenn evit lakaat ar gloer da vezañ keodedourien (12 a viz Gouhere 1790) e voe kemmet an eskoptioù gall evit lakaat o ziriadoù da glotañ ouzh re an departamantoù.
Torret e voe al lezenn-se a-c'houde an emglev bet sinet gant ar pab Pi VII ha Napoleon Iañ d'ar 15 a viz Gouhere 1801 ; adstummet e voe an eskoptioù hag ar parrezioù gant ar Sez Santel, hag anvet an eskibien gant ar C'hentañ Republik c'hall. Un tamm mat eus tiriad an eskopti er reter ac'h eas da eskopti Gwened, da eskopti Sant-Brieg ha da eskopti Treger en eskemm ouzh eskopti Leon hag un tamm eus eskopti Treger. Kemper a droas da sez eskopti Kemper ha Leon.

## Roll an eskibien
### Adalek ar bloaz 500 betek ar bloaz 800

Notenn : hengounel eo an anvioù stouet, n'o anavezer nemet dre ziellevrioù Kemperle (XI$^{vet}$ kantved) ha Kemper (1363).
| Sant Kaourintin (VIvet kantved) Sant Menou Sant Konogan / Gwenog Sant Alor / Aleustr Sant Alan | Binidig / Budig / Benead Gurthebed Harnguethen Morghethen Tremerin | Ragian Salamun Aluret Gulhaet |

### Adalek ar bloaz 800 betek ar bloaz 1000

| Feliks (digarget gant Nevenoe), 832-848 Anawethen, 848-872 | Salvator, war dro 900 Benedig, 906-940 | Blenlivet, pe Salvator, 945 Oratius, 990 |

### Adalek ar bloaz 1000 betek ar bloaz 1113

* Binidig (Budig pe Benead), 1003-1022
* Orskand, breur Alan Kaniart, 1022-1074
* Binidig, 1074-1113

### Adalek ar bloaz 1113 betek ar bloaz 1218

| Rotbert ar penitiour, 1113-1130 Raoul, 1130-1138 | Bernard de Moëlan, 1159-1167 Geoffoy, 1168-1185 | Thébaud, 1185-1192 Guillaume, 1193-1218 |

### Adalek ar bloaz 1218 betek ar bloaz 1320

| Rainaud, 1218-1245 Hervé de Landeleau, 1245-1261 | Guy de Plounévez, 1262-1280 Yves Cabellic, 1267-1280 | Even de la Forest, 1283-1290 Alan Rivelen, lesanvet Morel, eus Rieg, 1290-1320 |

### Adalek ar bloaz 1322 betek ar bloaz 1408

| Thomas d'Anast, 1322-1322 Bernard du Pouget, 1322-1324 Guy de Laval, 1324-1326 Jacques de Corvo, 1326-1330 | Yves de Boisboissel, 1330-1334 Alain Gontier, 1334-1335 Alain Le Gall, eus Rieg, 1335-1352 Geoffroy de Coëtmoisan, 1352-1357 | Geoffroy Le Marhec, 1357-1383 Thébaud de Malestroit, 1384-1408 |

### Adalek ar bloaz 1408 betek ar bloaz 1501

| Gatien de Montceaux, 1408-1416 Bertrand de Rosmadec, 1416-1444 Alain de Lespervez, 1444-1451 | Jean de Lespervez, 1451-1472 Thébaud de Rieux, 1472-1479 Guy du Bouchet, 1470-1484 | Alain Le Maout, 1484-1493 Raoul Le Moal / Le Moël, 1493-1501 |

### Adalek ar bloaz 1501 betek ar bloaz 1614

| Claude de Rohan, 1501-1540 Guillaume Eder, 1540-1546 Philippe de la Chambre, 1456-1549 | Nicolas-Cajetan Sermonetta, 1550-1560 Etienne Boucher, 1560-1573 François de la Tour, 1573-1582 | Charles du Licouët, 1582-1614 |

### Adalek ar bloaz 1614 betek ar bloaz 1706

* Guillaume le Prestre de Lézonnet, 1614-1640
* René du Louët, 1640-1668
* François de Coëtlogon, 1668-1706

### Adalek ar bloaz 1706 betek ar bloaz 1790

* François-Hyacinthe de Ploeuc, 1707-1739
* Auguste de Facy de Cuilé, 1739-1771
* Emmanuel de Grossoles de Flammarens, 1772-1773
* Toussaint Conen de Saint-Luc, 1773-1790

## Ardamezouriezh

* Yves Cabellic [1267-1280]
* En gul e groaz krouget en argant heuliet ouzh pep konk gant ur groazig ivez en argant.
* Even de la Forest [1283-1290]
* En argant e erez daoubennek en sabel, pigoset hag iziliet en gul.
* Raoul Le Moal [1493-1501]
* En gul e gebrenn en aour heuliet gant teir bezantenn ivez en aour.

## Levrlennadur

* (fr) Savina, Jean. Le clergé de Cornouaille à la fin de l'Ancien Régime et sa convocation aux États généraux de 1789. Kemper: A. Jaouen, 1926 – Lenn en-linenn. Kavet : 19 Even 24.

## Pennadoù kar

* Bro-Gerne
* Iliz-veur Kemper

## Notennoù

* ↑ Er ganaouenn Metig, skrivet gant Yann-Vari ar Skourr, ez eus anv eus eskopti Kemper hag eskopti Treger.
* ↑ "Kemper-Kaourintin / Kemper ↳ eskopti Kemper", Devri : Le dictionnaire diachronique du breton
* ↑ (fr) R. P. Dom François Plaine. Vie inédite de saint Corentin – Écrite au IXe siècle, par un anonyme de Quimper. Kemper : Imprimerie A. Jaouen, 1886, p. 11. Kavet : 19 Even 24.
* ↑ Savina, 1928, p. 8.
* ↑ 1321 hervez Kervarker, Barzhaz Breizh (embannadur 1867), An tri manac'h ruz.